**Anexa nr.2 la Hotărârea Consiliului Județean Argeș nr.12/26.11.2024**

**Județul Argeș I.S.U.**

**,,Căpitan Puică Nicolae ‘’ Argeș**

**PROTOCOL**

***Încheiat astăzi..............***

1. **Părţile protocolului**

**Judeţul Argeş** prin Consiliul Judeţean Argeş, cu sediul în Mun. Piteşti, Piaţa Vasile Milea nr. 1, Jud. Argeș, Cod unic de înregistrare 4229512, Telefon centrală: 0248/210056, reprezentat prin dl. **Ion MÎNZÎNĂ, Președinte** al Consiliului Județean Argeș, în calitate de **proprietar,**

**și**

**Inspectoratul pentru Situații de Urgență ,,Căpitan Puică Nicolae” Argeș,** cu sediul în Mun. Pitești, Str. Traian, nr. 26, jud. Argeș, cod poștal: 110424, cod fiscal:4317894, telefon: 0248/217400, fax: 0248/611301, reprezentat prin dl. **Nicolae - Alin BEREVOESCU**, Inspector șef, în calitate de **titular al dreptului de folosinţă gratuită,**

**2. Obiectul protocolului şi baza legală**

În  **temeiul prevederilor**art. 108 lit. d, art. 173 alin. 1, lit. c și alin. 4 lit. b, **art. 196 alin. 1 lit. a, art. 297 alin. 1 lit. d, art. 349, art. 350, art. 351, art. 352 și al art. 362 alin. 2 din** Ordonanța de Urgență nr. 57 din 03 iulie 2019 privind Codul Administrativcu modificările și completările ulterioare**,** prezentul protocol s-a încheiat în baza Hotărârii Consiliului Judeţean Argeş nr. ................ Obiectul protocolului este atribuirea în folosinţă gratuită, pe o perioadă de **10 ani**, Inspectoratului pentru Situații de Urgență ,,Căpitan Puică Nicolae” Argeș**,** a bunului mobil *(****Platformă transport vehicule avariate****),* aflat în domeniul privat la Județului Argeș, identificat conform Anexei nr. 1, parte integrantă din Hotărârea Consiliului Judeţean Argeş nr. .......................

**3. Destinaţia bunului dat în folosinţă gratuită**

Transmiterea în folosinţă gratuită s-a făcut în vederea desfășurării de către I.S.U. Argeș a acțiunilor specifice.

Destinaţia bunului atribuit în folosinţă gratuită nu va putea fi schimbată, caz în care prezentul protocol va fi reziliat unilateral.

Bunul va fi predat pe bază de proces verbal ce va constitui Anexă la prezentul protocol.

**4. Obligaţii şi drepturi**

4.1. Obligaţiile **Inspectoratului pentru Situații de Urgență ,,Căpitan Puică Nicolae” Argeș:**

* să folosească bunul potrivit destinaţiei în vederea căreia i-a fost acordată folosinţa gratuită;
* să prezinte, anual, Consiliului Județean Argeș, rapoarte privind activitatea de utilitate publică desfăşurată, gradul de implementare la nivelul colectivităţii, precum şi prognoze şi strategii pentru perioada următoare;
* să permită accesul reprezentanților Consiliului Județean Argeș pentru efectuarea controlului asupra bunului;
* să nu modifice bunul, în parte ori în integralitatea lui;
* la încetarea folosinţei gratuite, să restituie bunul în starea în care l-a primit, în afară de ceea ce s-a deteriorat din cauza vechimii;
* titularul dreptului de folosinţă gratuită are obligaţia de a informa Consiliul Județean Argeș cu privire la orice tulburare adusă dreptului de proprietate publică, precum şi la existenţa unor cauze sau iminenţa producerii unor evenimente de natură să conducă la imposibilitatea exploatării bunului;
* folosinţa dobândită în baza hotărârii consiliului județean nu poate fi transmisă, nici oneros şi nici cu titlu gratuit, unei alte persoane;
* să suporte cheltuielile de întreținere a bunului mobil;
* să folosească bunul dat în folosință conform destinaţiei lui şi numai pentru îndeplinirea atribuţiilor născute din prezentul contract;

4.2. Obligaţiile **Județului Argeş**:

* să predea bunul pe bază de proces verbal;
* să verifice modul în care sunt respectate condiţiile de folosinţă stabilite prin actul de dare în folosinţă gratuită şi prin lege;
* să solicite încetarea folosinţei gratuite şi restituirea bunului, atunci când interesul public legitim o impune.
* să asigure utilizarea bunului dat spre folosinţă pe toată durata prezentului protocol conform destinaţiei sale;
* la încetarea protocolului să preia bunul în starea în care a fost transmis și, după caz, cu îmbunătățirile aduse.

4.3. Orice modificare sau completare a prezentului protocol se va putea face în baza acordului comun prin act adiţional.

**5. Condiţii în vederea închirierii sau concesionării bunului dat în folosință gratuită**

Închirierea sau concesionarea este interzisă.

**6. Forţa majoră**

Forţa majoră exonerează părţile de răspundere în cazul executării necorespunzătoare sau cu întârziere a obligaţiilor asumate prin prezentul protocol.

Prin forţa majoră se înţelege un eveniment independent de voinţa părţilor, imprevizibil şi insurmontabil, apărut după darea în folosinţă gratuită a bunurilor care fac obiectul protocolului şi care împiedică părţile să-şi execute obligaţiile asumate prin prezentul protocol. Partea care invocă forţa majoră are obligaţia de a notifica celeilalte părţi, în termen de 3 zile, producerea acesteia şi de a lua orice măsuri care îi stau la dispoziţie, în vederea limitării consecinţelor.

**7. Soluţionarea litigiilor**

Orice litigiu decurgând din, sau în legătură cu acest protocol se va soluţiona pe cale amiabilă, iar în caz contrar de către instanţele competente din Piteşti.

**8. Dispoziţii finale**

Părţile recunosc faptul că folosinţa gratuită de care se bucură este o folosinţă transmisă printr-un act administrativ care poate fi modificat sau revocat în cazul în care titularul dreptului de folosinţă gratuită nu îşi exercită obligaţiile născute din actul de transmitere.

Părţile sunt de acord ca în orice moment prezentul protocol să înceteze unilateral, cu înştiinţarea scrisă în termen de 30 de zile, fără ca acest fapt să nască în favoarea vreunei părţi a contractului obligaţia de a cere plata de despăgubiri.

Protocolul este supus şi va fi interpretat potrivit legilor din România.

Prezentul protocol s-a încheiat în două exemplare.

**Județul Argeș Inspectoratul pentru Situații de Urgență**

**Consiliul Judeţean Argeş ,,Căpitan Puică Nicolae” Argeș**

**PREȘEDINTE, INSPECTOR ȘEF,**

**Ion MÎNZÎNĂ** **Nicolae - Alin BEREVOESCU**

*Avizat de legalitate*

**SECRETARUL GENERAL AL JUDEȚULUI ARGEȘ,**

**Ionel VOICA**

**DIRECTOR EXECUTIV,**

**Carmen MOCANU**

**DIRECTOR EXECUTIV,**

**Alisa CIOBANU**

**DIRECTOR EXECUTIV,**

**Alin STOICEA**

*Consilier juridic,*

*Robert CIORTAN*